На основу члана 4. став 1. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), члана 8. Закона о буџету Републике Србије за 2018. годину („Службени гласник РС”, број 113/17) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о изменама Уредбе о расподели подстицаја у пољопривреди и руралном развоју у 2018. години**

**Члан 1.**

У Уредби о расподели подстицаја у пољопривреди и руралном развоју у 2018. години („Службени гласник РС”, бр. 18/18, 66/18, 86/18 и 93/18), у члану 2. став 2. речи: „Укупна средства на Економској класификацији 451 – Субвенције јавним нефинансијским предузећима и организацијама утврђена су у износу од 21.001.813.000 динара, од којих се износ од 20.801.813.000 динара распоређује у складу са овом уредбом.” замењују се речима: „Укупна средства на Економској класификацији 451 – Субвенције јавним нефинансијским предузећима и организацијама утврђена су у износу од 21.001.813.000 динара, која се распоређују у складу са овом уредбом.”.

**Члан 2**.

У члану 3. став 3. речи: „3.142.957.109 динара” замењују се речима: „2.972.957.109 динара”.

**Члан 3.**

У члану 5. став 2. тачка 1) речи: „3.630.965.000 динара” замењују се речима: „3.705.965.000 динара”.

У тачки 3) речи: „4.343.208.000 динара” замењују се речима: „4.368.208.000 динара”.

У тачки 4) речи: „1.224.999.000 динара” замењују се речима: „1.294.999.000 динара”.

У тачка 6) речи: „470.000.000 динара” замењују се речима: „500.000.000 динара”.

**Члан 4.**

У члану 8. став 1. мења се и гласи:

„Обим средстава за подстицаје за мере руралног развоја износи 3.434.443.157 динара од чега 3.177.820.891 динар из извора 01 и 256.622.266 динара из извора 13.”.

У ставу 2. тачка 1) мења се и гласи:

„Унапређење конкурентности у износу од 2.266.441.157 динара од чега 2.009.818.891 динар из извора 01 и 256.622.266 динара из извора 13, и то за:”.

Подтачка (1) мења се и гласи:

„(1) инвестиције у физичку имовину пољопривредног газдинства у износу од 1.527.620.266 динара од чега 1.270.998.000 динара из извора 01 и 256.622.266 динара из извора 13, од чега за:”.

У подтачки (1) алинеја прва речи: „335.000.000 динара” замењују се речима: „345.000.000 динара”.

Алинеја друга мења се и гласи:

„– подршку за унапређење примарне пољопривредне производње у износу од 1.182.620.266 динара, од чега 925.998.000 динара из извора 01 и 256.622.266 динара из извора 13, од чега за подршку за инвестиције за набавку нових машина и опреме за унапређење примарне биљне пољопривредне производње у износу од 400.000.000 динара, за инвестиције за набавку нових машина и опреме за унапређење примарне сточарске пољопривредне производње у износу од 100.000.000 динара, за инвестиције за набавку квалитетних приплодних грла за унапређење примарне сточарске пољопривредне производње у износу од 50.000.000 динара и за подршку инвестицијама за изградњу и опремање објеката у износу од 632.620.266 динара од чега 375.998.000 динара из извора 01 и 256.622.266 динара из извора 13;”.

У подтачки (2) речи: „98.820.891 динара” замењују се речима: „53.820.891 динар”.

У подтачки (2) алинеја трећа речи: „95.500.000 динара” замењују се речима: „45.500.000 динара”.

У подтачки (3) речи: „150.000.000 динара” замењују се речима: „685.000.000 динара”.

У тачки 3) речи: „605.500.000 динара” замењују се речима: „525.500.000 динара”.

У подтачки (3) речи: „105.000.000 динара” замењују се речима: „25.000.000 динара”.

У подтачки (3) алинеја друга речи: „90.000.000 динара” замењују се речима: „10.000.000 динара”.

**Члан 5.**

Ова уредба ступа на снагу наредног дана од дана објављивања у „Службеном гласнику Републике Србије”.

05 број 110-12427/2018

У Београду, 20. децембра 2018. године

**Влада**

Председник,

**Ана Брнабић,** с.р.